《下第留别舍弟弼》
宋代·李廌

缪承名卿後，煜煜赞皇裔。
闵途遘伶俜，勉力济颠坠。
百年能几何，三十已一世。
胸中经纶策，偃蹇未获试。
衰残蚤二毛，坎轲穷五技。
探珠极溟海，耻逢骊龙睡。
辛勤禹门浪，千仞复中踬。
吾道有用舍，无乃天所否。
岩廊与沟壑，荣悴同一戏。
俱非本来物，吾无穷途泪。
季父勉问学，弓冶付吾弟。
营营米盐虑，役役裘葛计。
虽服贫贱劳，无损刚大气。
愤乃百胜术，早拔万夫萃。
老去重别离，悲歌感棠棣。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。